ব্রুজোনের সঙ্গে ঝামেলা, ‘অপমানিত’ হয়ে পদত্যাগ সন্দীপ নন্দীর!

স্পোর্টস ডেস্ক: আইএফএ শিল্ড ফাইনালে (IFA Shield Final) মোহনবাগানের (Mohun Bagan) কাছে হারের পরেই ঝামেলা বাঁধল ইস্টবেঙ্গল (East Bengal) শিবিরে। ইস্টবেঙ্গলের গোলকিপিং কোচ সন্দীপ নন্দী (Sandip Nandi) পদত্যাগ করেছেন বলে। খবর, এও জানা যাচ্ছে, হেড কোচ অস্কার ব্রুজোন (Oscar Bruzon) নাকি সন্দীপকে অপমান করেছেন, তার জেরেই ইস্তফা। সুপার কাপ খেলতে সবে গোয়া পৌঁছেছে লাল-হলুদ শিবির, কিন্তু কলকাতায় ফিরতে চাইছেন সন্দীপ।

শনিবার আইএফএ শিল্ডের ফাইনাল টাইব্রেকারে গড়ায়। ইস্টবেঙ্গলের গোলকিপার প্রভসুখন গিল (Prabhsukhan Gill) গোটা ম্যাচে দুর্দান্ত পারফরম্যান্স করেন। কিন্তু সবাইকে অবাক করে টাইব্রেকারে দস্তানা পরে গোলপোস্টের নীচে দাঁড়ান দেবজিৎ মজুমদার (Debjit Majumdar)। দেবজিৎ অবশ্য একটাও শট আটকাতে পারেননি। ম্যাচের পর এই সিদ্ধান্তের দায় নিজের ঘাড়েই নেন ব্রুজোন। তবে এও জানান, এক সাপোর্ট স্টাফের কথাতেই গিলকে সরান তিনি।

আরও পড়ুন: ইডেনে ভারত বনাম দঃ আফ্রিকা টেস্ট ম্যাচের টিকিট মূল্য ৬০ টাকা!

এখন জানা যাচ্ছে, সেই সাপোর্ট স্টাফ হলেন গোলকিপার কোচ সন্দীপ নন্দী। সোমবার সকালের বিমানে গোয়া রওনা হয়েছিল লাল-হলুদ দল। জানা গিয়েছে, বিমানবন্দরে হেড কোচের কাছে ক্ষমা চান সন্দীপ। ব্রুজোন ক্ষমা দূরে থাক, উল্টে সকলের সামনে চেঁচামেচি করেন। এমনকী জাতীয় দলের প্রাক্তন গোলকিপারে যোগ্যতা নিয়ে প্রশ্ন তোলেন। তাতেই অপমানিত বোধ করেছেন সন্দীপ। তিনি পত্রপাঠ কলকাতায় ফিরতে চাইছেন।

প্রসঙ্গত, শিল্ড ফাইনালে ইস্টবেঙ্গল প্রথমে গোল করে এগিয়ে যায়। প্রথমার্ধের শেষে সমতা ফেরায় মোহনবাগান। ৯০ মিনিট পর্যন্ত ম্যাচ ১-১ থাকে। আধঘণ্টা অতিরিক্ত সময় খেলানো হলেও ফলাফলে কোনও পার্থক্য হয়নি। টাইব্রেকারে প্রথম শট নে ইস্টবেঙ্গল কিন্তু সেই অ্যাডভান্টেজ তারা নিতে পারেনি। জয় গুপ্তার শট বাঁচিয়ে দেন বাগান গোলকিপার বিশাল কেইথ। সবুজ-মেরুনের পাঁচজনই গোল করেন।

দেখুন অন্য খবর: